Document ID: /fineweb-2-swissfilter-quality_10-filterrobots/filtered/01308.jsonl.gz/380

Lajme
Gjykohet italiani: Ka vrarë gabimisht shqiptarin në vend të serbit
Ai kishte qëlluar njëherë me armë përmes derës së bodrumit. Mirëpo, mbrapa derës nuk ishte serbi, por A. G.
Alessandro M. iu desh të presë mbi katër vjet për t’u gjykuar. 43 vjeçari italian mendohet se e ka qëlluar dhe vrarë kosovarin 32 vjeçar, A. G. në Winznau (Solothurn) në korrik 2016, shkruan blick.ch.
Gjykimi po zhvillohet në Gjykatën Penale Olten-Gösgen.
Punëtori i ngjyrosjes së shtëpive qe kapur shpejt pas krimit, transmeton albinfo.ch. Në atë kohë, zyra e prokurorit publik në Solothurn kishte deklaruar se hetimet po ecnin mirë por i akuzuari “në thelb nuk po e pranon veprën”.
Alessandro M. është tani në bankën e të akuzuarve – për vrasje. Veç kësaj atë e ngarkojnë edhe akuzat për vrasje me dashje, përvetësime, përvetësime të paligjshme dhe shkelje të shumta të ligjit të armëmbajtjes.
Ndërsa rrethanat e vrasjes së kosovarit janë kurioze: Alessandro M. ishte ndjerë i tradhtuar nga një serb i cili nuk donte të tregonte vendndodhjen e ish-të dashurës së tij, përcjell albinfo.ch. Kërkimi i pasuksesshëm e kishte zemëruar aq shumë italianin sa që ai kishte shkuar për t`iu hakmarrur serbit në Winznau.
Ai kishte hyrë në banesë dhe së pari kishte qëlluar njëherë me armë përmes derës së bodrumit. Mirëpo, mbrapa derës nuk ishte serbi, por A. G. Pasi i akuzuari kishte hapur derën, ai e kishte qëlluar kosovarin përsëri edhe tri herë, transmeton albinfo.ch. Nga gjithsej katër gjuajtje, A. G. qe goditur tri në trup dhe njëherë në kofshë.
Vetëm pas kësaj i pandehuri supozohet të ketë parë që ai kishte qëlluar personin e gabuar.
Zyra e prokurorit publik nuk ka dhënë ndonjë informacion mbi faktet e përmednura.
Të ngjashme
Macron është i interesuar për dialogun Kosovë-Serbi
Të tjera nga Lajme
E-Diaspora
-
Vjenë, Doruntina Berisha fiton garën “European Women of Legal Tech 2020 Award” Studentja dhe asistentja shqiptare e Fakultetit Juridik në Vjenë, Doruntina Berisha, ka fituar në garën “Eurpoean...
-
Qendra Kulturore nomart me maratonë të artit dhe kulturës në Bernë
-
Shkolla shqipe në Monthey festoi kuq e zi
-
Çfarë duhet përmirësuar për tërheqjen e investimeve nga diaspora
-
Cyrih
Mocioni i Përparim Avdilit u mundëson të rinjve natyralizimin falas në nivel komunal
Jeta në Zvicër
-
Berset: “Presim që vaksinimi të nisë nga fillim i vitit dhe të jetë falas” Qëllimi është që vaksinimi të jetë falas, ka thënë Berset. "Është planifikuar që Qeveria Federale të...
-
Prej sot, Aeroporti i Cyrihut ofron teste të shpejta për Covid-19
-
Koronavirusi në Zvicër me trend rënieje: 4509 raste të reja
-
Saint-Maurice (Valis)
Ndalet për të ofruar ndihmën e parë, shkelet për vdekje nga makina tjetër
-
Profesori zviceran kërkon që së pari të vaksinohen çiftet binacionale